Taṛbut n twab nxeddem-itt s ucebbaḍ d tmellalin tuftiyin. Ad d-nesfuṛ seksu abrid amezwaru, ad t-neṛmed imir ad nfettet udmawen n ucebbaḍ ad t-nesdukkel akked seksu-nni, ad t-nerr ad d-ifuṛ abrid niḍen. Imir ad nṣebbeε timellalin, ad tent-nerr γer wamman ad d-wwent. Mi d-ifuṛ seksu-nni ad t-id-nekkes γer ǧefna ad t-nerwi yerna ad t-nedhen ; ad t-nεemmer γer uḍebsi. Ad nseqcer timellalin-nni ad asent-nernu sufella dayen tewjed. Seksu-a xedmeɣ-t-id kul mi ara sεuɣ zyada n ucebbaḍ maεna a yelli ur yettibnin ara am win i d-setteɣ ɣer medden i ṭhara, win-a lbenna-s weḥd-s.